cyanic-selkie/wikianc huggingface dataset:
Oslo universitetssykehus, Ullevål
Oslo universitetssykehus, Ullevål (ofte omtalt som Ullevål sykehus eller bare Ullevål) er den delen av Oslo universitetssykehus som ligger på sykehusområdet på Ullevål i dagens Bydel St. Hanshaugen. Det var et selvstendig sykehus fra 1887 til 2008, under navnet Ullevål sykehus og senere Ullevål universitetssykehus (UUS). Etter fusjonen med Rikshospitalet og Aker universitetssykehus i 2009 utgjør det ikke lenger noen administrativ enhet, men er en ren fysisk-geografisk betegnelse på en del av virksomheten og bygningsmassen til Oslo universitetssykehus. Sykehusvirksomheten på Ullevål omfatter medisinsk behandling, forskning, undervisning og administrasjon. Bygg 1 ved Ullevål sykehus er i dag hovedadministrasjonsbygning for Oslo universitetssykehus. Ullevål sykehus ble etablert som epidemilasarett i 1887, med adskilte paviljonger for å forhindre smitte.
Titania
Oppdagelse og navnsetting
Titania ble oppdaget av William Herschel 11. januar 1787, samme dag som han oppdaget Uranus' nest største måne Oberon. Han meldte senere fra om oppdagelsen av ytterligere fire satellitter, men disse ble senere avslørt som falske. I nesten femti år etter oppdagelsen ble ikke Titania eller Oberon observert med noe instrument annet enn William Herschels, til tross for at månene kan ses fra jorden med et godt amatørteleskop.
Oslo universitetssykehus, Ullevål
Historie
Ullevål sykehus ble etablert av Christiania kommune som epidemisykehus i 1887. Det var tilknyttet Det medisinske fakultet ved Universitetet som undervisningssykehus allerede fra de første årene, og sykehusets status som universitetssykehus ble formalisert på begynnelsen av 1900-tallet. På 1900-tallet ble sykehuset Oslos kommunale hovedsykehus, et av de største sykehusene i Skandinavia med en kapasitet på rundt 2 000 senger og Norges viktigste akademiske sykehus etter det statlige Rikshospitalet.
Titania
Oppdagelse og navnsetting
Alle månene til Uranus er oppkalt etter skikkelser skapt av William Shakespeare og Alexander Pope. Navnet Titania ble hentet fra alvedronningen Titania i En midtsommernattsdrøm. Det var Herschels sønn John Herschel som i 1852 foreslo navnet Titania, sammen med navnene på de fire andre (da) kjente satellittene til Uranus, etter oppfordring av William Lassell som oppdaget månene Ariel og Umbriel året før.
Oslo universitetssykehus, Ullevål
Historie
Sykehuset har navn etter Ullevålgårdene, og avgrenses av Kirkeveien, Tåsenveien, Spångbergveien, Jutulveien, Akersborg terrasse, Ullevålsalléen og Sognsveien. Christiania kommune kjøpte gården Lille Ullevål på 134 dekar i 1884 for å bygge det opprinnelige epidemisykehuset. Epidemisykehuset startet virksomheten i 1887 med én overlege og to assistentleger. Gjennom kjøpet av Store Ullevål i 1909 ble ytterligere 133 mål disponert til sykehuset. Sykehuset ble kraftig utvidet gjennom byggevirksomhet frem til 1926. Etter 1926 ble det ikke foretatt større utvidelser før i etterkrigstiden. Fra 1950-årene ble det oppført en rekke nye bygninger, herunder avdeling for geriatri (1952), Thulstrupfløyen (1957), ny nordfløy til kirurgisk blokk (1964, rehabilitert 1998/99), Midtblokken med røntgenavdeling (1971), laboratoriebygget (1977), nytt hovedkjøkken (1985), Sentralblokken (1995), barnesenteret (1998), pasienthotellet (2002), parkeringshus med helikopterplattform (2006) og kreft- og isolatsenteret (2006).
Titania
Oppdagelse og navnsetting
Titania ble i begynnelsen bare omtalt som «Uranus' første måne». Først i 1848 fikk den betegnelsen Uranus I av William Lassel, selv om han noen ganger brukte Herschels nummerering hvor Titania og Oberon henholdsvis er II og IV. I 1851 nummererte Lassell til slutt alle fire kjente måner med romertall etter avstand fra månen, og Titania har siden da hatt betegnelsen Uranus III.
Oslo universitetssykehus, Ullevål
Historie
Under helsereformen ble eierskapet fra 1. januar 2002 overført til staten ved Helse Øst. Samtidig ble navnet endret fra Ullevål sykehus til Ullevål universitetssykehus som ble etablert som et eget helseforetak. Den 1. juni 2007 ble Helse Øst slått sammen med Helse Sør til Helse Sør-Øst.
Titania
Oppdagelse og navnsetting
Navet på Shakespeares skikkelse uttales, men månens navn uttales ofte , med analogi til det kjemiske grunnstoffet titan. Adjektivformen titansk er homonymt med adjektivformen for saturnmånen Titan. Navnet Titania kommer fra antikkens Hellas og betyr «titanernes datter».
Oslo universitetssykehus, Ullevål
Historie
Ullevål universitetssykehus var sentralsykehus for hele hovedstaden og regionsykehus for Helse Sør-Øst, samt nivå I-traumesenter for halvparten av landets befolkning.
Den 1. januar 2009 ble Ullevål universitetssykehus fusjonert med Rikshospitalet og Aker universitetssykehus til Oslo universitetssykehus. Fra det tidspunktet er ikke sykehuset lenger et selvstendig helseforetak og heller ikke noen administrativ enhet innen Oslo universitetssykehus, men navnet Ullevål sykehus brukes fortsatt uformelt for å betegne Oslo universitetssykehus' bygninger og virksomhet på Ullevål. Sykehuskomplekset på Ullevål betegnes formelt som Oslo universitetssykehus, Ullevål.
Titania
Bane
Titania går i bane ca. 436,000 km fra Uranus og ligger med det nest ytterst av de frem største månene. Banen har en liten eksentrisitet og er svært lite inklinert i forhold til Uranus' ekvator. Titania er en synkron eller tidevannslåst satellitt. Det vil si at omløpstiden og rotasjonsperioden er like (8,7 dager) og at den samme siden av månen alltid er vendt mot planeten.
Banen ligger i sin helhet på innsiden av magnetosfæren til Uranus. Dette er viktig, fordi den bakre halvkulen til måner som ligger innenfor en magnetosfære treffes av plasma fra magnetosfæren som roterer med planeten. Dette bombardementet kan føre til at overflaten på den bakre halvkulen blir mørkere, noe som faktisk er observert på alle av Uranus' måner med unntak av Oberon (se under).
På grunn av at Uranus går i bane rundt solen nesten liggende på siden, og at månene går i bane rundt planetens ekvatorplan, er de alle gjenstand for ekstreme sesongsykluser. Både de nordlige og sørlige polene tilbringer 42 år i komplett mørke og deretter 42 år i kontinuerlig sollys. Solen stiger opp nær senit over en av polene for hvert solverv. Voyager 2s forbiflyvning i 1986 sammenfalt med sommersolvervet på den sørlige halvkulen, og da var nesten hele den nordlige halvkulen mørklagt. Hvert 42. år, når Uranus har et jevndøgn og ekvatorplanet skjærer jorden, blir gjensidige okkultasjoner av Uranus' måner mulig. I 2007–2008 ble en rekke slike hendelser observert, inkludert to tilfeller hvor Umbriel okkulterte Titania 15. august og 8. desember 2007.
Sammensetning og indre struktur
Titania er den største og mest massive av Uranus' måner, og den åttende mest massive månen i solsystemet. Tettheten på 1,71 g/cm³ er mye høyere enn den typiske tettheten til Saturns satellitter, og indikerer at den består av omtrent like andeler vannis og kompakte komponenter som ikke er is – for eksempel bergarter og karbonholdige materialer som organiske forbindelser.
Forekomsten av vannis støttes av infrarøde spektroskopiske observasjoner fra 2001–2005 som avslørte krystallin vannis på overflaten. Vannisens absorpsjonsband er noe sterkere på Titanias fremre halvkule enn på den bakre. Dette er motsatt av hva som er observert på Oberon, hvor den bakre halvkulen har sterkere signaturer på vannis. Årsaken til denne asymmetrien er ikke kjent, men den kan være relatert til bombardementet av ladde partikler fra Uranus' magnetosfære, som er sterkere på den bakre halvkulen (på grunn av plasmaets med-rotasjon). De energetiske partiklene synes å sprute opp vannis, bryte ned metan fanget i isen som gasshydrat og gjøre andre organiske stoffer mørkere. I tillegg etterlater de mørke, karbonrike rester.
Med unntak av vann, er karbondioksid den eneste forbindelsen som er identifisert av infrarød spektroskopi på overflaten, og det viser seg at den stort sett er konsentrert på den bakre halvkulen. Opphavet til karbondioksiden er ikke helt klar. Den kan ha blitt dannet lokalt fra karbonater eller organiske materialer påvirket av solens ultrafiolette stråling eller energetisk ladde partikler som kommer fra Uranus' magnetosfære. Sistnevnte prosess ville forklart asymmetrien i fordelingen, siden den bakre halvkulen er gjenstand for en mer intens magnetosfærisk påvirkning enn den fremre halvkulen. En annen mulig kilde er utgassingen av den opprinnelige som ligger fanget av vann i månens indre. Utslippingen av fra de indre kan være relatert til tidligere geologisk aktivitet på denne månen.
Titania kan være differensiert med en steinete kjerne omgitt av en isete mantel. Hvis dette er tilfelle, er radiusen av kjernen 520 km, eller 66 % av månens radius, og massen er rundt 58 % av månens masse (fordelingen er hentet ut av månens sammensetning). Trykket i sentrum av månen er ca. 0,58 GPa (5,8 kbar). Den nåværende tilstanden til ismantelen er uklar. Hvis isen inneholder tilstrekkelig ammoniakk eller annen kjølevæske, kan Titania ha et lag med flytende væske i grensen mellom kjernen og mantelen. Tykkelsen på dette havet, hvis det eksisterer, er opp til 50 km og temperaturen ligger rundt 190 K. Den indre strukturen er avhenger imidlertid mye av den termiske historien, og denne er lite kjent.
Overflateformasjoner
Blant Uranus' fem største måner er Titania middels lys sammenlignet med de mørke Oberon og Umbriel og de lyse Ariel og Miranda. Overflaten viser en sterk opposisjonseffekt: reflektiviteten synker fra 35 % ved en fasevinkel på 0° (geometrisk albedo) til 25 % ved en vinkel på ca. 1°. Titania har en relativt lav Bond-albedo på ca. 17 %. Nye avleiringer etter nedslag er imidlertid blåere, mens de glatte slettene som ligger nær Ursula på den fremre halvkulen er noe rødere.
Det kan være en asymmetri mellom den fremre og bakre halvkulen, der førstnevnte synes å være ca. 8 % rødere enn sistnevnte. Denne forskjellen er imidlertid relatert til de glatte slettene, og kan være tilfeldig. Rødheten av overflater stammer sannsynligvis fra romvær forårsaket av bombardement av ladde partikler og mikrometeoroider gjennom hele solsystemets eksistens. Fargeasymmetrien på Titania er imidlertid mer sannsynlig relatert til akkresjon av et rødaktig materiale som kommer fra de ytre delene av det uranske systemet, muligens fra irregulære satellitter som ville ført til avleiringer hovedsakelig på den fremre halvkulen.
Atmosfære
Det at det finnes karbondioksid på Titania antyder at Titania kan ha en tynn atmosfære av under deler av året, lignende den til den jovianske månen Callisto. At det finnes andre gasser, som nitrogen og metan, er lite sannsynlig siden månens svake gravitasjon ikke kunne forhindre at de forsvinner ut i rommet. Ved den høyeste mulig temperaturen under sommersolverv (89 K) er damptrykket til karbondioksid ca. 3 nbar.
8. september 2001 okkulterte en lys stjerne med en visuell magnitude på 7,2. Dette var en mulighet til både å finjustere månens diameter og efemeride og å oppdage en eventuell atmosfære. Dataene fra okkultasjonen avslørte imidlertid ingen atmosfære ved et overflatetrykk på 10–20 nanobar, og hvis den hadde eksistert, ville den ha vært langt tynnere enn den på Triton eller Pluto. Denne øvre grensen er fortsatt flere ganger høyere enn det høyest mulige overflatetrykket for karbondioksid, hvilket betyr at målinger egentlig ikke gir noen begrensninger for parametrene for atmosfæren.
Den særegne geometrien til Uranus-systemet gjør at månenes mottar mer solenergi ved polområdene enn ekvatorområdene. Siden damptrykket for er en bratt funksjon av temperaturen, kan dette føre til opphopning av karbondioksid i de lavere lengdegradsregionene hvor den kan eksistere stabilt på flekker med høy albedo og i form av is på skyggelagte områder av overflaten. I løpet av sommeren, når temperaturen ved polene blir så høye som 85–90 K, sublimerer karbondioksid og migrerer til den motsatte polen og ekvatorregionene. Dette gir grunnlag for en form for karbonkretsløp. Opphopningen av karbondioksidis kan forsvinne fra kuldefeller av magnetosfæriske partikler. Det antas at Titania har mistet en betydelig mengde karbondioksid siden dannelsen for 4,6 milliarder år siden.
Opprinnelse og utvikling
Titania antas å ha blitt dannet fra en akkresjonsskive eller sub-stjernetåke, det vil si en skive av gass og støv som enten eksisterte rundt Uranus i noe tid etter dannelsen eller ble dannet etter et gigantisk nedslag som sannsynligvis ga Uranus sine skjevheter. Den nøyaktige sammensetningen til en sub-stjernetåke er ikke kjent. Den relative høye tettheten til Titania og andre av Uranus' måner sammenlignet med Saturns måner, indikerer imidlertid at den kan ha vært relativ fattig på vann. Betydelige mengder nitrogen og karbon kan ha eksistert i form av karbonmonoksid og i stedet for ammoniakk og metan. Månene som ble dannet i en slik sub-stjernetåke ville inneholdt mindre vannis (med CO og fanget som klatrater) og mer bergarter, og på den måten forklart den høyere tettheten.
Titanias akkresjon varte sannsynligvis i flere tusen år. Nedslaget som fulgte med akkresjonen forårsaket oppvarming av månens ytterste lag. Den høyeste temperaturen på ca. 250 K ble nådde i en dybde på ca. 60 km. Etter at månen ble dannet ble overflatelaget avkjølt, mens det indre ble varmet opp på grunn av henfall av radioaktive grunnstoffer i bergartene. Avkjølingen av laget nær overflaten førte til at det trakk seg sammen samtidig som det indre utvidet seg. Dette førte til sterk spenning i månens skorpe, som igjen førte til oppsprekking. Noen av de sprekkene og kløftene som finnes i dag kan være et resultat av dette. Prosessen varte i ca. 200 millioner år, og det antyder at de endogene aktivitetene opphørte milliarder av år siden.
Den innledende oppvarmingen fra akkresjonen, sammen med kontinuerlig henfall av radioaktive grunnstoffer, var sannsynligvis så sterk at den kunne smelte isen hvis noe kjølevæske som ammoniakk (i form av ammoniakkhydrat) eller salt også fantes. Ytterligere smelting kan ha ført til delingen av is fra bergartene og deretter en dannelse av en steinete kjerne omgitt av en ismantel. Et lag av flytende vann (hav) rikt på oppløst ammoniakk kan ha blitt dannet i grensen mellom kjernen og mantelen. Den eutektiske temperaturen for denne blandingen er 176 K. Hvis temperaturen falt under denne veriden, ville havet seneret ha frosset. Frysingen av vannet ville ha ført til at det indre utvidet seg og kan ha vært årsaken til størstedelen av canyonene. Den nåværende kunnskapen om Titanias geologiske utvikling er imidlertid ganske begrenset.
Utforskning
Så langt kommerde eneste nærbildene av Titania fra Voyager 2-sonden, som tok bildene under forbiflyvningen av Uranus i januar 1986. Siden sonden bare var 365,200 km fra månen på det nærmeste, har det beste bildene en romlig oppløsning på ca. 3,4 km – en oppløsning som bare Miranda og Ariel slår. Bildene dekker ca. 40 % av overflaten, men bare 24 % ble fotografert med den presisjonen som kreves for geologisk kartlegging. På tidspunktet for forbiflyvningen pekte den sørlige halvkulen (som de til de andre månene) mot solen, og derfor kunne ikke den nordlige (mørke) halvkulen studeres.
Ingen andre romfartøyer har noen gang besøkt Uranus-systemet eller Titania, og ingen oppdrag er under planlegging i overskuelig fremtid. En mulighet, som nå er forkastet, var å sende Cassini fra Saturn til Uranus på et utvidet oppdrag. En annen mulighet er Uranus orbiter and probe-konseptet som ble utredet i 2010. Uranus ble også vurdert som del av en bane for en forløper til et interstellart sondekonsept kalt Innovative Interstellar Explorer.
Schizonycha
Schizonycha er en artsrik slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea).
Utseende
Middelsstore (7,5-23 millimeter), avlange, blanke, gulbrune til rødbrune oldenborrer. Dekkvingene er tett og jevnt punkterte.
Utbredelse
De aller fleste artene lever i Afrika, men det forekommer også noen få (ca. åtte) i Sørøst-Asia.
Dolsvåg
Dolsvåg er et sted i Randesund som ligger i nærheten av Kristiansand. Stedet er kanskje mest kjent for fjelltoppen Dolsveden som var et gammelt vardested (bål som ble tent langs kysten for å varsle om fiender), og i dag for en høy radiomast brukt til distribusjon av TV, radio og mobilsignaler.
Benjamin Huggel
Benjamin Huggel (født 7. juli 1977), er en sveitsisk profesjonell fotballspiller som spiller for den sveitsiske fotballklubben FC Basel. Han spiller på midtbanen, og er også med på. Huggel har spilt for flere andre klubber i sin karrière, blant annet Eintracht Frankfurt fra Tyskland.
Han ble tatt ut til Fotball-VM 2010 i Sør-Afrika.
Sebastian (helgen)
Sankt Sebastian (født i Gallia, ifølge tradisjonen død 20. januar 287 i Roma), var en kristen helgen og martyr, som skal ha blitt henrettet under kristenforfølgelsene under den romerske keiseren Diokletian i det tredje århundre. Han fremstilles i kunst og litteratur vanligvis bundet til en stolpe og skutt med piler.
Legenden
Legenden forteller at Sebastian ble født i Narbonne i Gallia av kristne foreldre. Han skal ha vervet seg som romersk soldat i keiser Carinus' hær i år 283. Senere ble han utnevnt til kaptein i pretorianergarden av Diokletian, noe som også ble akseptert av medkeiser Maximian. Begge keiserne var uvitende om hans kristne tro. Da det ble oppdaget at han hjalp kristne som ble holdt fanget, ble han bundet til en stolpe og «skutt ihjel med piler».
Mauritanske bueskyttere skjøt til han var så full av piler at de trodde han var død da de forlot ham. Mirakuløst kom pilene ikke til å drepe ham. Konen til Castulus, Irene, dro for å hente liket og begrave det, men fant ham fortsatt i live. Hun brakte ham tilbake til huset sitt og pleiet ham til han var frisk. De andre beboerne i huset tvilte på at han var en kristen. En av dem var en blind jente. Sebastian spurte henne: «Ønsker du å være med Gud?» og gjorde korsets tegn på hodet. «Ja,» svarte hun, og fikk umiddelbart synet tilbake.
Men keiseren dømte for andre gang Sebastian til døden, denne gangen til å slås ihjel med en klubbe. Liket ble slengt i kloakken og der funnet av en from kvinne, som drømte at Sebastian bad henne om å begrave ham i nærheten av katakombene.
Sebastian ses på som en viktig katolsk helgen og blir æret gjennom Brødremesse den 20. januar, som også er en merkedag på primstaven.
Relikviene hans oppbevares etter tradisjonen i en av Romas syv valfartskirker, San Sebastiano.
I kunsten
Bundet naken til et tre, en stolpe eller søyle og gjennomboret av piler, ble Sebastian i renessansen et yndet motiv i maler- og billedhuggerkunsten. Renis billedserie av helgenen ble så populær blant homofile, at navnet Sebastian i litteraturen gradvis ble knyttet til menn med tvetydig seksualitet, slik som i Evelyn Waughs roman Gjensyn med Brideshead, i Tennessee Williams' skuespill Brått sist sommer, mens «Sebastian Melmoth» var Oscar Wildes dekknavn da han dro i eksil. Se også artikkelen om kong Sebastian I av Portugal.
Maleriet Sankt Sebastian er et av de viktigste verkene til Bohumil Kubišta og tilhører nå Nasjonalgalleriet i Praha.
Ernst Nolte
Ernst Nolte (født 11. januar 1923 i Witten, død 18. august 2016 i Berlin ) var en tysk historiker og filosof. Noltes viktigste forskningsområde var komparative studier av fascisme og kommunisme.
Bakgrunn
Ernst Nolte ble født i Witten i Westfalen i Tyskland, inn i en romersk-katolsk familie. Noltes foreldre var Heinrich Nolte, en skolerektor, og Anna Nolte (pikenavn Bruns). Ifølge Nolte i et intervju den 28. mars 2003 i den franske avisen Eurozine var hans første møte med kommunismen hos et legekontor da han som syvåring i 1930 leste en tysk oversettelse av en sovjetisk barnebok som angrep den katolske kirke, noe som provoserte ham.
Akademisk virke
I 1941 ble Nolte fritatt fra militærtjeneste på grunn av en deformert hånd, og han studerte filosofi, filologi og gresk ved universitenene i Münster, Berlin, og Freiburg.
Nolte begynte deretter studier i samtidshistorie (Zeitgeschichte). Han gav ut sitt habilitasjonsskrift tildelt ved Universitetet i Köln, Der Faschismus in seiner Epoche, på bokform i 1963, en bok som gjorde ham internasjonalt kjent.
I 1963 publiserte Nolte sin anerkjente bok Der Faschismus in seiner Epoche, som gjorde ham internasjonalt kjent. Boken ble akseptert som habilitasjonskrift i 1964, og året etter ble Nolte utnevnt til professor i nyere historie ved Universität Marburg. Fra 1973 til sin emeritering i 1991 var han professor i nyere historie ved Freie Universität Berlin.
Mellom 1965 og 1973 arbeidet Nolte som professor i nyere historie ved Universitetet i Marburg, og fra 1973 til 1991 for det samme fag ved Freie Universität Berlin.
I 2000 mottok han Konrad-Adenauer-prisen.
Ekteskap og familie
Nolte giftet seg med Annedore Mortier og sammen fikk de en sønn, folkerettsjuristen Georg Nolte, som nå er professor i internasjonal jus ved Humboldt-Universität zu Berlin.
2Pacalypse Now
2Pacalypse Now er den amerikanske rapperen Tupac Shakur sitt debutalbum, og ble utgitt den 12. november 1991.
Galați (fylke)
Galați er et fylke (județ) i Romania. Det ligger i regionen Moldavia. Administrasjonssenteret er byen Galați. Fylket hadde 536 167 innbyggere ved folketellingen i 2011.
Administrativ inndeling
Fylket har to municipiu, to byer og 59 comună.
2Pacalypse Now
Albumet er mindre raffinert en hans senere studioalbum, men 2Pacalypse Now er definitivt 2Pacs mest politiske verk. I tekstene snakker han om sosiale problemer i det amerikanske samfunnet, som rasisme, politivold, fattigdom og ungdomsgraviditet, og gir litt innsikt til en mørk ung manns liv i USA.
Albuminformasjon
2Pacalypse Now blir av mange kritikere og fans hyllet for at den føltes såpass "underground", og rappere som Nas, Eminem, Game og Talib Kweli har nevnt albumet som en inspirasjonskilde.
Selv om albumet først ble gitt ut gjennom Interscope Records er det nå Amaru Entertainment som eier rettighetene. Albumets navn er en referanse til filmen Apocalypse Now fra 1979.
Albumet skapte en god del kontrovers da Dan Quayle kritiserte albumet etter at en ungdom i Texas hadde skutt en politioffiser, og guttens forsvarsadvokat påstod at han var påvirket av 2Pacalypse Now, da albumet fokuserte en del på politivold. Quayle sa at «Det finnes ikke noe grunnlag for å gi ut en slik plate. Den har ingen plass i vårt samfunn.»
Albumet oppnådde aldri den samme suksessen som mange av 2Pacs senere album, i stor grad takket være den røffe oppbyggingen og repetitive beats, men den var meget viktig i det at den viste hva 2Pacs politiske ståsted var, og hans fokus på sangtekstene. På MTVs Greatest Rappers of All Time, havnet 2Pacalypse Now på listen over 2Pacs «klassikere», sammen med Me Against the World, All Eyez On Me og The Don Killuminati: The 7 Day Theory.
Albumet ble senere sertifisert til gull av RIAA. Tre singler kom fra albumet; «Brenda's Got a Baby», «Trapped» og «If My Homie Calls».
Sporliste
Alle tekster av 2Pac. Produsenter notert nedenfor.
Me Against the World
Me Against the World er et album av 2Pac, utgitt 14. mars 1995 under Interscope Records. Det er et av hans mest kritikerroste album og ble godt mottatt av både fans og anmeldere. Det ble gitt ut mens 2Pac sonet en dom for seksuelt overgrep, noe han på det sterkeste benektet å ha utført. Albumet debuterte som nummer én på Billboard-lista, med 240.000 solgte eksemplarer i den første uken. 2Pac ble dermed den første artisten i historien som opplevde denne suksessen mens han selv satt fengslet.
Albumet inneholder bl.a. singlene «Dear Mama», «So Many Tears» og «Temptations». Me Against The World vant kategorien «Beste Rap Album» ved 1996 Soul Train Music Awards og er også å finne i boken 1001 album du må høre før du dør som ble gitt ut i 2005.
Risøya
Risøya, Risøy eller Risøyni er navnet på mange øyer, holmer og steder i Norge:
DNB (andre betydninger)
DNB eller Dnb kan ha flere betydninger:
NOU 2000:21, Holden-utvalget
NOU 2000:21 «En strategi for sysselsetting og verdiskaping» er en norsk offentlig utredning (NOU) fra et utvalg som ble oppnevnt ved kongelig resolusjon 23. april 1999 og som avla sin innstilling for Finansdepartementet 30. juni 2000. Utvalget ble ledet av Steinar Holden, og det blir gjerne referert til som «Holden-utvalget».
Bjørnar Alseth
Bjørnar Alseth (født 14. januar 1965) er forsker ved Universitetet i Oslo med doktorgrad om barns læring av matematikk.
Han har arbeidet lenge med allmennlærerutdanning og var leder av læreplangruppa i matematikk til Kunnskapsløftet 2006. Bjørnar er en erfaren kursholder. Han er også medforfatter på matematkkverket Multi.
Stop the Clocks
Stop the Clocks er et samlealbum fra Oasis, utgitt i 2006. Albumet inneholder bandets største hits og mest kjente sanger fra 1994 til 2006.
Sporliste
Alle sanger er skrevet av Noel Gallagher, unntatt «Songbird» som er skrevet av Liam Gallagher
Phillip Cocu
Phillip John William Cocu (født 29. oktober 1970) er en nederlandsk fotballtrener og tidligere fotballspiller som er hovedtrener for Vitesse.
Han begynte å spille profesjonelt i AZ Alkmaar sesongen 1988/89, da han var bare 17 år gammel. Han gikk til Vitesse Arnhem i 1990, og til PSV Eindhoven i 1995.
Etter å ha hatt stor suksess i PSV, ble Cocu solgt til den spanske storklubben FC Barcelona etter VM 1998. Louis van Gaal, som var Barcelonas trener, hentet flere nederlandske stjerner til klubben, blant andre Frank de Boer, Ronald de Boer, Patrick Kluivert, Boudewijn Zenden og Marc Overmars. Barcelona vant den spanske ligaen i sesongene 1997-1998 og 1998-1999.
Cocu ble værende i Barcelona frem til 2004, da han dro hjem for å avslutte karrieren for PSV.
Landslagskarrieren
Cocu debuterte på 24. april 1996 i en vennskapskamp mot, og han ble også tatt ut i troppen til EM 1996.
I VM 1998 hadde han fast plass på landslaget, og scoret to mål i gruppespillet. Nederland tapte semifinalen for på straffesparkkonkurranse, etter at det stod 1-1 ved full tid. Skuffelsen ble ekstra stor for Cocu, siden han brente sitt straffespark, Brasils keeper Claudio Taffarel reddet Cocus svake skudd i tillegg til Ronald de Boers skudd fra ellevemetersmerket. Brasilianerne scoret på alle sine straffer, og gikk til finalen.
Cocu spilte også for landslaget under EM 2000 på hjemmebane og EM 2004 i Portugal.
Med Cocu som en sentral brikke på midtbanen, vant Nederland 10 av 12 kvalifiseringskamper på vei mot verdensmesterskapet i Tyskland. I april 2006 kunngjorde Cocu at han ville trekke seg fra videre landslagsspill etter VM 2006.
Cand.med.
Cand.med. (Candidatus medicinae for menn eller candidata medicinae for kvinner) er den akademiske graden som oppnås når en student avlegger den medisinske embedseksamen, som er den avsluttende eksamen ved profesjonsstudiet i medisin. Etter endt studium vil graden kvalifisere for norsk autorisasjon som lege.
I Norge gir dette mulighet til å søke om turnustjeneste eller lege i spesialisering del 1 (LIS 1) ved sykehus og i legedistrikt, som igjen er et kvalifikasjonskrav for å kunne jobbe som fastlege, i kommunal legevakt, eller som lege i spesialisering del 2 og 3 på sykehus.
Den første som tok denne eksamen i Norge, var Carl Schultz i 1817.
Internasjonalt
Tittelen cand.med. brukes i denne formen i Danmark og Norge, og i forsvensket form i Sverige (med. lic.?). Graden er sammenlignbar med gradene oppnådd etter medisinsk studium i de fleste andre vestlige land, for eksempel britisk MBBS/MBChB og tysk Arzt. I USA gir den grunnleggende fireårige medisinerutdannelsen graden Medical Doctor (MD) som der regnes som «profesjonsdoktorgrad» (i likhet med graden Juris Doctor eller JD for jurister), men denne utdannelsen er forskjellig bygget opp fra den norske og det er generelt svært vanskelig å få den godkjent som jevngod med cand.med., som er et krav for norsk autorisasjon som lege.
Runehamartunnelen
Runehamartunnelen er navnet på to nedlagte veitunneler i Rauma kommune i Møre og Romsdal. Tunnelene var en del av veistrekningen på europavei 136 (da med betegnelsen europavei 69) mellom Veblungsnes og Innfjorden. Den første tunnelen var ferdig grovsprengt i 1944 og busser kjørte gjennom fra 1946. Den eldste Runehamartunnelen ble sammen med flere andre, kortere tunneler erstattet av en lengre Runehamartunnel i 1965. Et steinras i 1989 vest for den nye tunnelen, tok ett menneskeliv og stengte veien. Veien i området ble aldri åpnet igjen etter raset, og i stedet ble det bygd en lang tunnel direkte mellom Veblungsnes og Innfjorden, Innfjordtunnelen. Innfjordtunnelen sto ferdig i 1991, og i byggeperioden gikk trafikken via en midlertidig fergeforbindelse mellom Åndalsnes og Innfjorden. Den første Runehamartunnelen på ca. 400 meter ble brukt som forsøkstunnel på 1980-tallet. Det ble da testet isolasjonsmaterialer i tunnelkledninger i tunnelen.
Den lengre Runehamartunnelen på 1550 meter har siden 2003 vært brukt som testtunnel for brannforsøk. Statens vegvesen stiller tunnelen til disposisjon og legger til rette for forsøkene. Runehamartunnelen er en av tre tunneler i Europa som er egnet til slike forsøk (opplysninger i 2011). Testanlegget beskrives som et av de største og beste for tunnelbranner.
Den er den vestligeste tunnelen på den gamle veien rundt Innfjordtunnelen.
Panama
Panama (spansk: Panamá, IPA [re'puβlika ðe pana'ma]) er en republikk i Latin-Amerika og ligger helt sør i Mellom-Amerika med grense til Colombia i øst, Costa Rica i vest, Atlanterhavet i nord og Stillehavet i sør. Panama er et transkontinentalt land og ligger som en bro mellom Nord- og Sør-Amerika. Den relativt unge republikken var en del av Colombia frem til 1903.
Etymologi
Navnet «Panama» er av indiansk opphav fra et ord som betyr «overflod av fisk» eller «overflod av sommerfugler».
Naturgeografi
Panama er lokalisert både i Mellom-Amerika og Sør.Amerika med grense til Atlanterhavet i nord, Stillehavet i sør, Colombia i øst og Costa Rica i vest. Fra 1999 overtok Panama kontrollen over Panamakanalen og landområdet rundt, som kobler Atlanterhavet med Stillehavet og utgjør en viktig og strategisk del av landet. Det er liten sesongvariasjon i Panama, og temperaturen i hovedstaden ligger året i gjennomsnitt mellom 24 og 29°C.
Panamakanalen
Panamakanalen er en stor kanal som skjærer gjennom Panamas smaleste parti og gjør det mulig for skip å ta «snarveien» fra Atlanterhavet til Stillehavet og omvendt via Gatunsjøen. 5 % av verdenshandelen går gjennom kanalen. Kanalen åpnet 15. august 1914.
Panamakanalen er vel 81 km lang. Den har to sett med sluser på stillehavssiden, Miraflores- og Pedro Miguel-slusene, og ett, Gatun-slusene, på atlanterhavssiden. Hvert slusekammer er 305 meter langt, 33,5 meter bredt og 26 meter dypt. Betegnelsen Panamax brukes på de største skipene som kan passere kanalen.
Demografi
Tallene gjelder for 2004:
Historie
Panama ble kolonisert i 1510 av Spania. Men i 1810, etter 300 år, ble Panama selvstendig. I 1821 ble Panama en del av Colombia, men igjen ble landet et selvstendig stat i 1903. De ble oppfordret av USA i forbindelse med den amerikanske planen om å bygge en kanal. Colombianerne satte i gang med utgravingen i 1880, og senere ble dette arbeidet overtatt av Frankrike, som jo hadde erfaring fra utgraving av Suez-kanalen. USA innså snart den strategiske og økonomiske betydningen her og ønsket full kontroll over kanalen og kanalområdet. Derfor leide USA kanalen og kanalområdet fra Colombia fra 1903. I 1904 kjøpte USA graveutstyret av franske graveselskaper og videreførte gravearbeidet. Kanalen ble ferdig i 1914, og den ble åpnet for skipsfart det året. Colombia anerkjenner Panama som selvstendig stat i dag, og dette var en del av avtalen som USA inngikk med Colombia(den såkalte Thomson-Urrutia Treaty-avtalen) i 1921.
Fra 1969 til 1978 var det militærstyre, jordreform og liberal bankpolitikk. Det gjorde landet til et finanssentrum i området. I 1977 sikret Panama en avtale med USA. Det sier at Panama skal ha den økonomiske kontrollen over Panamakanalen innen år 2000. Det var sivilt styre i 1978, og politiske partier ble igjen tillatt. I 1979 overtok Panama kanalsonen. Manuel Noriega ble hærsjef og landets egentlige leder i 1984. Opposisjonen vant trolig valget, men Noriega annullerte det. Det resulterte i at USA invaderte Panama og innsatte Guillermo Endara som president, se USAs invasjon av Panama.
Shōichi Nakagawa
Shōichi Nakagawa (japansk: 中川 昭一, Nakagawa Shōichi) (født 19. juli 1953 i Tokyo, død 4. oktober 2009 samme sted) var en japansk politiker som var landets finansminister fra september 2008 til februar 2009. Nakagawa representerte Japans liberaldemokratiske parti.
Nakagawa tok i 1978 en juridisk kandidatgrad fra Universitetet i Tokyo og arbeidet etter dette i banknæringen. Han ble valgt inn i Representantenes hus i 1983 og ble senere minister til sammen fire ganger; først landbruksminister 1998–1999, deretter økonomi- og næringsminister 2003–2005, fra 2005 til 2006 igjen landbruksminister og 2008–2009 finansminister.
Panama
Historie
I 1990 ble Noriega tatt til fange og utlevert til USA.
Shōichi Nakagawa
Han var en av statsminister Taro Asos tette allierte, men ble tvunget til å trekke seg som minister 17. februar 2009 etter at han ved et pressemøte med G8-finansministrene i Roma 14. februar snøvlet uforståelig og hadde problemer med å holde seg våken. Det fikk mange til å hevde at han var beruset. Selv hevdet han at han kun hadde drukket litt vin, og at adferden hans skyldtes jetlag, kombinert med inntak av for mye hostestillende medisin.
Omstendighetene rundt hans død er uklare, men politiet fant ham på en seng i sitt hjem.
Panama
Politikk og administrasjon
Panama er et parlamentarisk demokrati med tre maktinstanser: utøvende, lovgivende og en uavhengig dømmende gren. De utøvende og lovgivende grenene velges hver for en femårsperiode. Den utøvende grenen består av en president og to visepresidenter, mens den lovgivende grenen består av 78 representanter som danner parlamentet. Den dømmende grenen av demokratiet er organisert under en høyesteretts med ni medlemmer. Alle panamanere over 18 år er lovpålagt å stemme ved valg, men likevel blir de ikke rettsligforfulgt dersom de skulle unngå å stemme.
Politisk historie
Panamans politikk var i en lang periode kjent for å være ganske så korrupt, men i de senere årene har samfunnet generelt og pressen i Panama gått lei av dette og slåss stadig for forbedringer. Derimot er ikke landets sosial- og sosialdemokratiske partier like populære som de er i Venezuela, Cuba og i Bolivia.
Politiske partier
Det er i dag 8 politiske partier av betydning i Panama: Partido Revolucionario Democratio og Partido Popular har til sammen 41 av 78 seter i parlamentet, og sitter dermed med makten.
Administrativ inndeling
Panama er inndelt i 10 politiske administrative provinser:
Næringsliv
På grunn av sin geografiske nøkkelposisjon er Panamas økonomi servicebasert, som f.eks bankdrift og turisme. Dette er om lag 80 % av bruttonasjonalproduktet. Overtagelsen av driften av Panamakanalen i 1999 har vært med på å gi næring til økt økonomiskinteresse i landet.
BNP veksten for år 2000 var ca. 23 % mot 3,0 % i 1999. Men selv om Panama har den høyeste BNP pr innbygger i Mellom-Amerika lever omtrent 40 % av befolkningen i fattigdom, og arbeidsløsheten ligger på 14 %.
Kultur
Panamansk kultur er utledet fra europeisk musikk, kunst og tradisjoner som spanske kolonister brakte med seg fra Europa. Mye av den lokale kulturen er avstamninger fra europeisk kultur som har blandet seg med afrikansk og precolombiansk kultur. Et eksempel på dette et tamborito, som er en spansk dans blandet med indianske rytmer, temaer og dansesteg. Denne dansen er et symbol på forskjellige kulturer som smeltet sammen i Panama. Lokalt er det populært å fremheve festivaler, danser og tradisjoner som har blitt overlevert fra generasjon til generasjon. Utenfor Ciudad de Panamá (Panama By), arrangeres det regionale festivaler hele året gjennom, hvor det legges vekt på å fremheve lokale musikere og dansere.
Panamansk kultur gjenspeiler seg i tradisjonelle produkter som treskjæringer, seremonielle masker og leirarbeid, så vel som i arkitektur og de lokale og regionale festivalene. Mange mindre landsbyer livnærer seg, og er avhenging, av turismen, ved blant annet å selge slike produkter.
Ett eksempel på unik panamansk kultur stammer fra Kunaindianerne, molas. Mola er et ord Kunaindianerne brukte på bluse. Molas er kunststykker laget av kvinnene i Kunastammen. Flere lag med stoff i forskjellige farger er lett sydd sammen.
Oppføring på UNESCOs lister
Verdensarvsteder
Oppføringer på UNESCOs verdensarvliste (World Heritage List), verdens kultur- og naturarvsteder.
Oppføringer på UNESCOs liste knyttet til aktivt vern av immateriell kultur (Intangible Cultural Heritage). Årstallet angir når det ble listeført hos UNESCO.
Skanse (skip)
Skanse er en betegnelse på forhøyet akterdekk på større skip, som tidligere var akterkastell, et overbygg reist på skroget allerede i middelalderen, hvor sjefen for skipet og offiserene oppholdt seg med deres oppholdelsesrommer.
På et krigsskip i 1500-tallet var det for- og akterkasteller reist over hoveddekket og endog værdekket i flere dekk, som senere var senket ned til bakken mot forstavnen kun ett dekk høyere og skansen som kunne inneholde et halvdekk fra stormasten og et hyttedekk som også kalles poop i det engelske språket. Det var vanlig for et krigsskip å ha en «kugle», et mellomrom ned til det øvre kanondekket mellom bakken og skansen som kunne ha egne bestykning, med en eller to kubrygger som forbindelse. I slutten av 1700-tallet ble gapet lukket, og krigsskipene deretter var slettdekkere med slette gjennomgående værdekk. Bakken og skansen smeltet med skroget i 1800-tallet.
Ted Parsons
Ted Parsons er en amerikansk trommeslager. Han har spilt i noen av verdens fremste industrial metal-band i mer enn to tiår.
Biografi
Parsons' tidlige karriere begynte i 1985 med Swans, da han bidro på deres Holy Money-album. Han forlot Swans i 1987 ble med i gitaristen Tommy Victor's nystartede band Prong. Prong var Parsons' hovedprosjekt til gruppen ble oppløst i 1996. Han startet da på et langvarig vennskap med den britiske komponisten Justin Broadrick, og spilte på Godflesh' turné i 1996 og på albumet Hymns. Parsons har også spilt i Of Cabbages and Kings med sin bandkompis fra Swans, Algis Kizys, og var også med i Foetus' turnéband.
Parsons er for nåværende medlem av Broadrick's Jesu-prosjekt, og har sin egen dub-gruppe, Teledubgnosis.
Eksterne lenker
Teledubgnosis-anmeldelser av Greg Whitfield, AKA «Prof Barnabas»:
Ciudad Real
Ciudad Real er en by i Spania som befinner seg i en høyde på 628 moh omtrent 200 km sør for Madrid. Etter tall fra 2005, så bor det 69.063 innbyggere i byen og kommunens areal er 285 km². Byen er provinshovedstaden i provinsen med samme navn.
Seppalaløpet
Seppalaløpet er et minneløp i Norge over Leonhard Seppala (1877–1967).
Seppala var med å bestemme statuttene for løpet ved sitt besøk i Norge i 1950. Løpet er arrangert fra 1951. Man konkurrerer om en evigvandrende pokal forært til Norges Trekkhundforbund av Seppala.
Lokale arrangementer av Seppalaløpet
2014
Folldal trekkhundklubb arrangerer det 60. ende Seppalaløpet den 29 og 30. mars fra Grimsbu Turistsenter, "Lille Alaska" i Folldal kommune. Overnatting ved Markbulia.
2010
Bærum Hundekjørerklubb arrangerte Seppalaløpet den 13. og 14. mars i Bærumsmarka og Krokskogen. Start og innkomst ved Haug skole. Overnatting ved Løvlia.
Skansekledning
Skansekledning er et slags «gjerde» langs skipssiden på værdekket ved relingen. Det var gjerne brukt ombord på seilskip og senere moderne fartøyer, med åpninger som vannet kan renne gjennom. På et større fartøy kunne skansekledningen bestå av 1-1,5 m høye stålplater med spygatt som åpninger nederst. Et åpent «gjerde» av rør eller rundtjern kalles rekke.
Seppalaløpet
2009
Drammen Trekkhundklubb arrangerte Seppalaløpet den 14. – 15. mars 2009 på Konnerud. Starten gikk fra Villmarkshuset. Det ble konkurrert i alle klasser fra 1 hund og pulk til slede 8 spann. Overnatting ved Stegla og SIF huset.
Sammenlagt resultater: 1. Jørgen Mæland BHK, 2. Per Olve Tobiassen DTK, 3. Joh Einar Solhaug ATK.
2008
Det 54. Seppalaløpet i 2008 gikk 8. – 9. mars på Hamar. Arrangør var Oslomarka Trekkhundklubb.
2007
Bærum Hundekjørerklubb arrangerte Seppalaløpet 24. og 25. februar 2007 i Bærumsmarka og Krokskogen. Start og innkomst ved idrettsanlegget i Sørkedalen. Overnatting ved Løvlia.
Montmorency County
Montmorency County er et fylke i den amerikanske delstaten Michigan. Det ligger på den sørlige halvøya (Lower Peninsula) og grenser mot Presque Isle County i nord, Alpena County i øst, Oscoda County i sør, Otsego County i vest og mot Cheboygan County i nordvest.
Montmorency Countys totale areal er 1 457 km² hvorav 38 km² er vann. I 2000 hadde fylket 10 315 innbyggere og administrasjonssenteret ligger i byen Atlanta.
Fylket ble grunnlagt i 1840 av land fra Mackinac County og het frem til 1843 Cheonoquet County. Fylket har sannsynligvis fått navn etter en historisk person, men det er ukjent etter hvem.
All Eyez on Me
All Eyez on Me er rapperen 2Pac sitt siste album sammen med albumet The Don Killuminati: The 7 Day Theory som kom ut etter hans død 13. september 1996. Der hans forrige album Me Against the World hadde vært paranoid og dystert, er dette albumet mer en partyplate. 2Pac gav ut albumet på plateselskapet Death Row Records og fikk med seg kjente gjester på albumet, som Snoop Doggy Dogg, Dr. Dre, Method Man, Redman og Nate Dogg. Albumet solgte 1 million eksemplarer på bare 4 timer.
Sporliste
CD 1
CD 2
Den russisk-tyrkiske krig (1787–1792)
Den russisk-tyrkiske krigen i årene 1787 til 1792 var en av flere konflikter mellom Det osmanske riket og Russland fra 1676 frem til første verdenskrig. Østerrike allierte seg med Russland under denne konflikten.
Krigen var over 9. januar 1792 med inngåelsen av Jassytraktaten. Der godtok Det osmanske riket Russlands anneksjon av Krim-khanatet. Også store deler av det som idag er kjent som Moldavia og Ukraina gikk til Russland. Dnestr ble den nye grensen til Europa.
Krigen førte til en ytterligere russisk dominans i svartehavsområdet.
Sotrabrua
Sotrabrua er en hengebro som forbinder øyen Litlesotra og fastlandet i Vestland og er en del av riksvei 555. Broens lengde er 1236 meter, og den var den lengste broen i landet da den ble bygget. Broen har en fri innseglingshøyde på 50 meter og hovedspenn på 468 meter, og ble åpnet for trafikk 11. desember 1971 kl. 0600. I mai 1972 ble broen høytidelig åpnet av kong Olav V. Totalkostnaden for broen var ca. 40 millioner kroner (1971-kroner).
Sotrabrua erstattet ferjesambandet Alvøen–Brattholmen
Broens historie
Allerede i 1950-årene var det interesse for å få bro-forbindelse mellom Sotra og fastlandet. Derfor ble en interkommunal «bronemnd» stiftet 16. oktober 1965. Av de ca. 40 millioner kronene broen kostet, ble ca. 23,5 millioner dekket av bompenger, og innkrevingen av bompenger ble avsluttet i slutten av 1983.
Broen ble bygget for å gi bedre ruteforbindelse til Bergen fra Fjell og Sund. Broen skulle også gi kortere og mindre stressende reisetid for pendlere i øykommunene. I 2005 var trafikken over broen kommet opp i ca. 25 000 biler pr. døgn, og den store trafikken gjør at det ofte danner seg køer.
Ny bro
Planleggingen av en ny veiforbindelse mellom Bergen og Sotra er startet. Det anbefalte alternativet til Statens vegvesen er en ny firefeltsbro på sørsiden av dagens bro. Kostnaden, inkludert tilhørende veisystemer, er anslått til 17 milliarder kroner i 2020. Traseen til den nye broen vil være i konflikt med dagens høyspenttrase. Statens vegvesen har derfor lyst ut et oppdrag med å forberede legging av høyspentkabler i fagverket på den gamle broen.
Trafikkutvikling
Årsdøgntrafikken i overbruen siden 2010.
Hellenistisk kunst
Med hellenistisk kunst menes den greske kunsten som ble produsert omkring 300-30 f.Kr. i det store området som Aleksander den store hadde erobret.
Mens Alexander den store erobret hele Orienten hadde et stort antall nye byer blitt grunnlagt, og mange gamle hadde blitt rasert i krigen. I hele den hellenistiske verden fantes et stort behov for nye offentlige bygninger som idrettsplasser, teatre og torg; dertil kom bestillinger til private bosteder, hager og graver som behøvde utsmykning. Et stort antall greske arkitekter og kunstnere emigrerte fra Hellas og ut i det nye imperiet. Der ble den klassiske, greske tempelkunsten, den orientalske kulturen og de nye profane, borgerlige bestillingene sammensmeltet. Det skapte et nytt kunstmarked som var umettelig på kopier av kjente skulpturer, masseproduserte bronsestatuetter og terrakottavaser.
Kunstnerne leverte det som ble bestilt, virkelighetsillusjon ble en norm, og arkitektene overtraff hverandre i grandiose skryteprosjekter – flere av verdens syv underverker ble til i denne perioden. I de nye middelhavsmetropolene, som Alexandria, Rhodos og Pergamon, ble de greske mytene og gudene redusert til litterære temaer og skikkelser. Den beundrede greske kunsten ble her utviklet til en maniert stil som la vekt på pathos og tekniske ferdigheter. Grekenland selv ble fort redusert til et friluftsmuseum der verdens første turister valfartet. Det var isteden i den hellenistiske verdens grensetrakter den nye kunsten ble laget. I for eksempel Baktrien på grensen til India ble den greske arven blandet med buddhistiske motiver. I Roma gav de private bestillingene de første impulsene til den romerske portrettkunsten.
Parlamentspresident
Parlamentspresident, parlamentsformann eller parlamentstalsmann, på engelsk kalt Speaker, for eksempel Speaker of the House of Commons, er en tittel som brukes om formannen i en lovgivende forsamling, som et parlament, eller et kammer. Parlamentspresidentens offisielle rolle er å moderere debatten, holde orden på prosedyre, kunngjøre resultatet av avstemninger og lignende.
Norge
I Norge ledes arbeidet i parlamentet av stortingspresidenten sammen med visepresidenter. Stortingspresidenten er etter hoffrangreglementet rangert etter kongen.
Corguja
Gorguja er et tettsted i Llívia i Spania. Gorguja ligger nord for Sierra de Palau, nær grensen til Frankrike. Folketallet var i 2005 på 38 innbyggere.
Hashtabell
En hashtabell eller nøkkeltabell er en av informatikkens viktigste datastrukturer. I stedet for å lete gjennom en serie, som kan ta O(N) i verste fall, eller en sortert liste på O(log N) tid, vil letetiden i en hashtabell være konstant, O(1).
Leting etter et objekt iverksettes på basis av en nøkkel x, som klienten oppgir. Nøkkelen kan være et tall eller en tekst. Plassen beregnes så til k=h(x), der h(x) er hashfunksjonen som da skal være utført på O(1) tid. Objektet kan da hentes ut fra plass k, som er en av de N plassene til rådighet. En hashtabell kalles således assosiativ tabell, da den assosierer (kobler) nøkkel og verdi (engelsk: key og value).